
Szolnok adózói 1713 és 1728 között

Kulcsszavak: 18. század eleji országos összeírások; 18. század eleji megyei összeírások; Szolnok; adózók névanyaga
A dolgozat 1713 és 1728 között készült három – 1715, 1720, 1728. – országos és hat – 1713, 1714, 1721, 1723, 1725, 1728 – megyei összeírásban vizsgálja Szolnok adózóinak névanyagát. A kutatás célja azoknak a személyeknek a meghatározása volt, akik valamilyen folytonosságot jelentenek az összeírásokban. Ennek érdekében három elemzés mentén készült fel a Microsoft Access-ben készített adatbázis vizsgálata. Első lépésként az országos összeírások névanyagának összekapcsolása történt meg, azután kizárólag a megyei összerás névalakjainak összekötése következett. Végezetül a két csoport neveinek társítása következzet, amelynek eredményeként 309 név maradt az eredeti 856 darab helyett. A 309 név előfordulásának elemzése után kirajzolódott azoknak a száma, akik minden országos és megyei összeírásban szerepeltek a meghatározott időszakban.



